62018TO0763_INF
Uznesenie Všeobecného súdu (desiata komora) z 18. decembra 2019 –Lazarus Szolgáltató és Kereskedelmi/Komisia
(vec T‑763/18)
„Žaloba o neplatnosť – Štátna pomoc – Údajná protiprávna pomoc poskytovaná Maďarskom v prospech podnikov zamestnávajúcich zdravotne postihnutých pracovníkoch – Predpokladané rozhodnutia Komisie, ktorými sa opatrenie pomoci vyhlasuje za zlučiteľné s vnútorným trhom – Lehota na podanie žaloby – Začiatok plynutia lehoty – Dozvedenie sa – Dôkaz – Povinnosť náležitej starostlivosti – Akt, ktorý nie je možné napadnúť žalobou – Neprípustnosť“
1.
Žaloba o neplatnosť – Lehoty – Začiatok plynutia lehoty – Akt, ktorý nebol ani uverejnený, ani oznámený žalobcovi – Presná znalosť obsahu a odôvodnenia – Povinnosť vyžiadať si v primeranej lehote úplný text aktu, len čo je známe, že existuje
(článok 263 šiesty odsek ZFEÚ)
(pozri body 22, 28, 30)
2.
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – List Komisie určený vnútroštátnemu súdu, ktorý sa obmedzil iba na oznámenie informácií o stave posúdenia sťažnosti v oblasti štátnej pomoci – Vylúčenie – Neprípustnosť žaloby
(článok 263 ZFEÚ)
(pozri body 37 – 39)
Predmet
Návrh na základe článku 263 ZFEÚ na zrušenie rozhodnutí Komisie, o ktorých sa predpokladá, že boli prijaté jednak v súvislosti so sťažnosťou SA.29432 – CP 290/2009 – Maďarsko – Pomoc na účely zamestnania zdravotne postihnutých pracovníkov, ktorá môže byť v dôsledku diskriminačnej povahy právnej úpravy protiprávna a SA.45498 (FC/2016) – Sťažnosť OPS Újpest‑lift Kft. podaná v súvislosti so štátnou pomocou poskytnutou v rokoch 2006 a 2012 podnikom zamestnávajúcim zdravotne postihnutých pracovníkov
Výrok
1.
Žaloba sa zamieta.
2.
Lazarus Szolgáltató és Kereskedelmi Kft. (Lazarus Kft.) je povinná nahradiť trovy konania.